סמדר שרת

סמדר שרת (נולדה ב-27 ביוני 1957) היא משוררת, עורכת, עיתונאית, מחזאית ומנחת סדנאות כתיבה ישראלית. שרת נולדה ב-27 ביוני 1957 בקיבוץ נווה ים לרנה, אמנית ומורה לאמנות, ולשלמה, ימאי. היא גדלה והתחנכה באשדוד, למדה בבית הספר היסודי "גאולים" ולאחר מכן בבית ספר תיכון מקיף א' במגמה ספרותית. הייתה פעילה בתנועת הנוער "המחנות העולים" כחניכה ומאוחר יותר כמדריכה. את שירותה בצה"ל השלימה בגרעין נח"ל בקיבוץ משגב עם, בין השנים 1975–1977, כמדריכת ילדים ונוער וקומונרית במחנה הרצליה. שרת היא בוגרת תואר ראשון בחינוך ותולדות התיאטרון מהאוניברסיטה העברית (1981), ותואר שני בכתיבה ספרותית מהמחלקה לספרות עברית באוניברסיטת בן-גוריון בנגב (2014). בנוסף, סיימה לימודי תעודה בהנחיית קבוצות במכון להנחיית קבוצות בשילוב אמנויות באוניברסיטת בר-אילן וכן בתעודת הוראה בתיאטרון מאוניברסיטת תל אביב. בשנת 2004 השתתפה בקורס להכשרת מנחים לסדנאות כתיבה של מתא"ן (מפעל תרבות ואמנות לנוער) של החברה למתנ"סים. שיריה הראשונים של שרת פורסמו בעיתון 77 בשנת 1988. מאז היא פרסמה שירים גם במוסף "משא" של העיתון "דבר", במוסף הספרות של "ידיעות אחרונות" וב"גלריה" של "הארץ". נוסף על שיריה, פרסמה שרת גם מספר סיפורים קצרים, וכן מחזות לבני נוער ("פיגארו לו פיגארו לה", "הקורמורן האחרון", "פגישת מחזור"). בין השנים 1986–1992 היא עסקה גם בכתיבה עיתונאית, בעיקר בנושאי תרבות, ופרסמה כתבות ב"אפיריון", "הארץ", "במחנה", "עולם האשה" ו"ירחון נעמת". לצד פועלה בשדה השירה בישראל, שרת פועלת גם לקידום ולהנגשת השירה והמילה הכתובה לקהלים ולקהילות נוספות במסגרות שונות, פרטיות וציבוריות. בשנים 1987–1988 הנחתה סדנאות כתיבה מטעם המרכז ישראלי לבימות חובבים במשרד החינוך (מיל"ב) וכן מטעם עיריית חולון, במסגרת חוגי העשרה למחוננים (1993–2004). בשנים 1994–1996 הנחתה פרויקטים בתחום הכתיבה המשלבים מבוגרים עם מוגבלות שכלית עם תלמידי תיכון ברחובות. בין השנים 2008–2009 הנחתה את פרויקט "סיפור נולד" בתיכון מקיף ד' באשדוד מטעם משרד החינוך וסדנת כתיבה לילדי מועדון אקי"ם באשדוד מטעם קבוצת "כתובת" הירושלמית. שרת משתתפת פעילה בתוכניות חינוכיות שונות בעיר מגוריה, אשדוד, וכן מנחה ועורכת ערבי תרבות בעיר. בין השנים 2015–2016 הנחתה סדנאות כתיבה לתלמידי ד'- ו' במסגרת התוכנית "אשדוד בסימן קריאה", מטעם מנהל החינוך בעיריית אשדוד ומחוז דרום של משרד החינוך. החל משנת 2016 2016-23, היא מלווה ומנחה סדנת כתיבה במרכז החברתי של עמותת "אנוש" (למתמודדי נפש) סניף אשדוד. בשנת 2019 הנחתה תהליך כתיבה עם נשות אופקים ויזמה תערוכת שירה בשם "מדברות גלויות", במסגרת פסטיבל מדרום מטעם המחלקה לתרבות במכללה האקדמית ספיר. בשנים 2017–2018 ערכה והנחתה את פאנל המשוררות "אמאל'ה" במסגרת פסטיבל "ימי שירה במדבר", ושני אירועים במסגרת פסטיבל אַשְׁדּוֹדָשִׁירָה – ערב "משוררים ואשדודית" ו"עד הלום - שירה אשדודית חברתית", בהשתתפות משוררים אשדודים. בשנת 2019 ערכה והנחתה את הערב "לשורר בין דימונה לאשדוד" במסגרת פסטיבל אַשְׁדּוֹדָשִׁירָה, ובשנת 2020 ערכה והנחתה את "שתי מ[א]יות וסמדר אחת" במסגרת פסטיבל אַשְׁדּוֹדָשִׁירָה. בשנים 2015-2016 הפיקה שרת וערכה את הספרים "היו כאן רק חולות" ו-"האוצָר שֶבַּלֵּב". בנוסף על פעילותה בתחום הכתיבה והשירה, עסקה שרת גם בתיאטרון. בין השנים 1989–1993 הייתה חברה בוועדת הרפרטואר של מדור התיאטרון בעמותת "אמנות לעם" בשיתוף משרד החינוך. כמו כן הייתה שותפה להקמת תיאטרון ספריה במרכז הקהילתי ע"ש פירסט באור יהודה, בשיתוף עם רינה סופר, מנהלת הספריות. אור על-פני תהום: שירים – תל אביב: ירון גולן, תשנ"א 1991. עכשיו כשאלוהים מזיע: שירים – תל אביב: ירון גולן, תשנ"ב 1992. שמחת הקיקיון: שירים – תל אביב: תג, תשנ"ו 1996. בת הירח: שירים – תל אביב: י' גולן, תשס"ג 2003. אנטומיה של לב שלם: שירים – תל אביב: ספרי עיתון 77, 2008. אם לא היה פה מעקה הייתי עפה: שירים – תל אביב: ספרי עיתון 77, תשע"ו 2016. עד הקיץ הבא: שירים – אשדוד, הוצאה עצמית, 2019 זאת עיר (מבחר שירים עם ציורים של רפי פרץ) לופה, 2020 סבא יהודה, ספר ילדים, לופה, 2021 אוחזת בחיים בתאווה, (מבחר שירים וחדשים עם ציורים) לופה, 2021 יניב קקון, שכונה, תל אביב: ספרי עיתון 77, 2010 (זוכה פרס רמת-גן) גליה צורי, שיגרת חירום – יומן על ציר הכיסופים, החממה הספרותית של סטימצקי, 2013 עוזי הרלינג, הלום תקווה, ספרי עיתון 77, 2015 ד"ר אלי כהן, פרנויה, ספרי עיתון 77, 2015 ניסים ברכה, אני ניסים ברכה כותב שירה, ספרי עיתון 77, 2015 טלי רהב, "ילד בלונדיני ימינה", תל אביב: ספרי עיתון 77, 2018 רחלי ארנון, הבטחתי להיות, מתן אמנויות הוצאה לאור, 2019 ניסים ברכה, לכבוד מערכת שעות נוספות, ספרי עיתון 77, 2020 נעם גבע, פתאום כוכבים, ספר הייקו, הוצאה עצמית, 2021 ד"ר אלי כהן, עכירות נסבלת, ספרי עיתון 77, 2021 1992 - פרס רחל על ספרה השני, "עכשיו כשאלוהים מזיע" 2004 - פרס מקרן תל אביב לספרות ואומנות ע"ש יהושע רבינוביץ', על ספרה הרביעי, "בת הירח" מבחר משיריה תורגמו לאיטלקית ולאנגלית. ספרה השישי "אם לא היה פה מעקה הייתי עפה" יצא בשנת 2016 בתמיכת המועצה לתרבות ולאמנות של מפעל הפיס. מספר שירים פרי עטה הולחנו. בשנת 2019 יצא לאור "עד הקיץ הבא": אלבום משיריה של סמדר שרת בהפקה מוזיקלית, הלחנה וביצוע של יניב נחמני. שרת היא נכדתו של המלחין, מנצח המקהלות והמחנך יהודה שרת. רווקה ומתגוררת באשדוד. שתל, שמואל. "הלב נפתח אל כנף מלאך". עיתון 77, גיליון 202 (1996), עמ' 9 (על ספרה "שמחת הקיקיון"). יעקב, אלברט בן יצחק. הטריינינג זוכר את הגוף. עיתון 77, גיליון 337–338 (אדר-ניסן תשס"ט, מרץ-אפריל 2009), עמ' 14 (על ספרה "אנטומיה של לב שלם") אורבך, ניקולא. לקפוץ ולהישאר בחיים. עיתון 77, גל' 390 (אב-אלול תשע"ו, אוגוסט-ספטמבר 2016), עמ' 12–13 (על ספרה "אם לא היה פה מעקה הייתי עפה") מדיה וקבצים בנושא סמדר שרת בוויקישיתוף בת הירח: שירים, סמדר שרת (מהדורה מקוונת) סמדר שרת, במיזם "סופרים קוראים" של המרכז לספריות וספרות בישראל עמוד הפייסבוק של סמדר שרת "אשה בתהליך" – טור שבועי של סמדר שרת במקומון "כאן דרום" ראיון עם סמדר שרת, באתר של נילי דגן, 15 בנובמבר 2013 מרסל מקריאה מספרה של סמדר שרת "אם לא היה פה מעקה הייתי עפה", באתר 103FM, 10 יולי 2016 סמדר שרת, שיר: גאולה שרתוק, דודת אבי, באתר הארץ, 31 במאי 2023 סמדר שרת, דף שער בספרייה הלאומית סמדר שרת בלקסיקון הספרות העברית החדשה "תרד", עיתון 77 גיליון 336, טבת-שבט תשס"ט, ינואר-פברואר 2009, עמ' 43 "מחפשים" ו"רעב", עיתון 77 גיליון 368, סיון-תמוז תשע"ג, מאי-יוני 2013, עמ' 42-43 "לואיס תרזה והדה גאבלר", עיתון 77, גיליון 404, טבת-שבט תשע"ט, דצמבר 2018-ינואר 2019 עמ' 46